text: [{"text_idx": "#000003", "text": "Ginsugid ni Governor Miraflores sa mga nag-atender it RDC nga naghalin pa sa mga probinsya it Negros Occidental, Iloilo, Capiz, Antique ag Guimaras, nga ro isla it Boracay hay balik eon sa normal kon siin paagi sa pagbueuligan it mga ahensya nga nasyonal ag lokal, pribado nga sektor, sosyedad sibil ag media, amat-amat eon ra nga nakakabangon halin sa epekto it pagsarado kara ag pagrehabilitar, ag sa pandemya."}, {"text_idx": "#000004", "text": "Umpisa it pagbukas it isla, regular eon nga nagabaton it pag rekognisar ro Boracay halin sa komunidad it pagbyahe ag turismo kon siin ro pinakaulihi kara hay nangin ika-lima raya nga Best Island Destination it Destinasian 2023 Readers Choice Awards."}, {"text_idx": "#000005", "text": "Gindugang pa gid ni Miraflores nga balik man ro Boracay sa international cruise shipping map kon siin ginbaton kara kurundaya eamang ro daywang cruise ships ag may magaabot pa nga 12 sa rayang dag-on."}]